Algemene persepsies van Christene - www.bybelkennis.co.za
Die jongmense van vandag is aanhangers van Jesus, maar hulle is glad nie opgewonde oor sy kerk en volgelinge nie. Dan Kimball noem ses persepsies van Christene daar buite. Of jy nou hiermee saamstem of nie, jy moet hierna luister. Wat baie interessant is, is dat niemand ooit sê: Die kerk is net agter ons geld aan nie; of: Die preke is irrelevant nie.
Die ses algemeenste persepsies van die kerk onder die jongmense is:
Die kerk is georganiseerde godsdiens met ‘n politieke agenda.
Die kerk veroordeel en is negatief.
Die kerk word deur mans oorheers en onderdruk vroue.
Die kerk is homofobies.
Die kerk is verwaand as hy sê dat alle ander godsdienste verkeerd is.
Die kerk is vol fundamentaliste wat die hele Bybel letterlik lees.
Kimball bespreek daarna drie van hierdie persepsies.
Persepsie #1: Die kerk is georganiseerde godsdiens met ‘n politieke agenda.
Mense sien die kerk as georganiseerde godsdiens en dat hulle dit nie nodig het nie. Mense soek na God, maar hulle sien nie die kerk as die plek om te ondersoek wie Hy is nie. Hulle glo hulle kan God verstaan en tot Hom bid sonder die georganiseerde godsdiens.
The Church is about hierarchy, power, and control with a political agenda. Dit word van almal in die kerk verwag om op ‘n sekere manier te stem – konserwatief. Al besef ons dat meeste gemeentes nie ‘n politieke agenda het nie, is die persepsie buite die kerk anders. Hulle glo ook die kerk is vol leiers wat mag en beheer soek. Kyk maar net na die benamings van jou personeel. Dit het sy ontstaan in die 1980’s toe gemeentes besigheidsbeginsels aanvaar en geïmplementeer het. Maar in ons huidige kultuur klink dit on-Jesus.
Ons kan natuurlik die persepsies ignoreer, maar ons moet altyd onthou dat dit is hoe die mense van buite ons sien en daarom moet ons dit hanteer. Ons moet dus kommunikeer hoe ons gemeente georganiseer is en hoekom dit so is; ons moet bewus wees van ons vooroordele; ons moet luister na die jongmense; ons moet die titels wat ons gebruik vir ons leiers deeglik evalueer.
Persepsie #2: Die kerk veroordeel en is negatief
Om die waarheid te praat, is belangrik, maar hoe jy dit doen is ook belangrik. Die kerk fokus te veel op die negatiewe – almal weet waarteen die kerk is, maar nie waarvoor die kerk staan nie. Die kerk moet meer klem lê op dit waarvoor hy staan. Christene moet ook uit hulle omgewing kom en in die gemeenskap kom – ons moet weet wat daar buite aangaan voordat ons sommer kritiseer.
Persepsie #3: Alle ander godsdienste is verkeerd.
Mense van ander godsdienste is bereid om na hierdie eksklusiewe gedeeltes in die Bybel te luister, maar dan moet ons eers ‘n verhouding met hulle opbou – en hulle geloof verstaan. Ons moet ‘n basiese kennis van die verskillende wêreldgelowe kry. Maar ons moet ook ons eie geloof beter ken. Kan ek vir ander verduidelik waarom alle paaie nie na God lei nie? Mense soek feite – gee dit vir hulle.
Die kerk moet voorbereid wees om op hierdie persepsies sinvol te reageer Om dit kan doen moet ons uit ons Christelike gemaksone kom en verhoudings met mense buite die kerk bou.
Hoe kry God jou aandag?